b'\n_START_ARTICLE_\nEuroopan tietosuojavaltuutettu\n_START_PARAGRAPH_\nEuroopan tietosuojavaltuutettu, lyhenne EDPS (engl. European Data Protection Supervisor) on Euroopan unionin toimielin, jonka teht\xc3\xa4v\xc3\xa4n\xc3\xa4 on valvoa, ett\xc3\xa4 kaikki Euroopan unionin elimet noudattavat m\xc3\xa4\xc3\xa4r\xc3\xa4yksi\xc3\xa4 ihmisten oikeudesta yksityisyyteen niiden k\xc3\xa4sitelless\xc3\xa4 henkil\xc3\xb6tietoja. _NEWLINE_Asetuksessa (EU) 2018/1725 s\xc3\xa4\xc3\xa4det\xc3\xa4\xc3\xa4n Euroopan tietosuojavaltuutetun teht\xc3\xa4vist\xc3\xa4 ja valtuuksista (luku VI) sek\xc3\xa4 EDPS:n institutionaalisesta riippumattomuudesta valvontaviranomaisena. Se sis\xc3\xa4lt\xc3\xa4\xc3\xa4 my\xc3\xb6s EU:n toimielinten tietosuojaa koskevat s\xc3\xa4\xc3\xa4nn\xc3\xb6t._NEWLINE_Euroopan tietosuojavaltuutettu antaa my\xc3\xb6s ohjeita muille Euroopan unionin elimille henkil\xc3\xb6tietojen k\xc3\xa4sittelyst\xc3\xa4, antaa lausuntoja tietosuojaa koskevasta lains\xc3\xa4\xc3\xa4d\xc3\xa4nn\xc3\xb6st\xc3\xa4, ottaa vastaan yksityisten henkil\xc3\xb6iden valituksia Euroopan unionin elinten toimista henkil\xc3\xb6tietojen k\xc3\xa4sittelyss\xc3\xa4, sek\xc3\xa4 tekee yhteisty\xc3\xb6t\xc3\xa4 muiden vastaavien viranomaisten kanssa. Euroopan tietosuojavaltuutettu voi havaitessaan tai saadessaan valituksen esimerkiksi m\xc3\xa4\xc3\xa4r\xc3\xa4t\xc3\xa4 m\xc3\xa4\xc3\xa4r\xc3\xa4yksi\xc3\xa4 rikkonutta toimielint\xc3\xa4 korjaamaan, h\xc3\xa4vitt\xc3\xa4m\xc3\xa4\xc3\xa4n tai est\xc3\xa4m\xc3\xa4\xc3\xa4n m\xc3\xa4\xc3\xa4r\xc3\xa4yksi\xc3\xa4 rikkoneen tiedon k\xc3\xa4yt\xc3\xb6n._NEWLINE_Euroopan tietosuojavaltuutettua avustaa teht\xc3\xa4viss\xc3\xa4\xc3\xa4n apulaistietosuojavaltuutettu. Lis\xc3\xa4ksi jokaiseen Euroopan unionin toimielimen, my\xc3\xb6s Euroopan tietosuojavaltuutetun, on nimitett\xc3\xa4v\xc3\xa4 oma tietosuojavaltuutettunsa (DPO, engl. Data Protection Officer), joka avustaa Euroopan tietosuojavaltuutettua yksityisyysm\xc3\xa4\xc3\xa4r\xc3\xa4ysten noudattamisessa._NEWLINE_Euroopan tietosuojavaltuutetun virka perustettiin vuonna 2001. Apulaistietosuojavaltuutettu on Wojciech Wiewi\xc3\xb3rowski. Tietosuojavaltuutetun toimipaikka on Brysseliss\xc3\xa4, Belgiassa.'